เสิร์ชสตูดิโอไม่มีนโนบายการการันตีอันดับคีย์เวิร์ดให้กับลูกค้าค่ะ เหตุผลที่เราไม่การันตีอันดับนั้นเป็นเพราะว่า การแสดงผลการค้นหาบน Google นั้นถูกควบคุม Google Algorithm ซึ่งมีการอัปเดท Guidelines อยู่ตลอด ทำให้เราไม่สามารถคาดเดาความแม่นยำ ได้ 100% ว่าผลจะขึ้นลงอย่างไร ได้รับผลกระทบจากการอัปเดทเมื่อไหร่
อีกเหตุผลคือ ปัจจัยที่ส่งผลกับอันดับของผลการค้นหานั้นอาจถูกแทรกแซงด้วยปัจจัยที่อยู่นอกเหนือการควบคุม รวมถึงแนวโน้มการเสิร์ชที่เปลี่ยนแปลงอยู่ตลอดเวลาด้วยเช่นกัน ในเรื่องนี้แม้แต่ Google เองก็เคยกล่าวไว้ด้วยตัวเองว่า ไม่ควรยึดหลักเรื่องการการันตีอันดับ แต่ควรให้ความสำคัญกับการผลิตเนื้อหาและปรับแต่งเว็บไซต์เกิดประโยชน์กับผู้เข้าชมเว็บไซต์มากที่สุด ซึ่งนั้นคือสิ่งที่เรายึดมั่นว่าจะมอบให้กับลูกค้าค่ะ